
Narva Linnavalitsuse 14.02.2011 korralduse nr 156-k „Ehituslubade väljastamine“ punkti 3.1 muutmine ning ehituslubade  nr 20524 ja 20516 kehtetuks tunnistamine ning  

Kadastiku tööstuspargi vee- ja heitveekanalisatsiooni torustike ehitamiseks ehituslubade ning kasutuslubade väljastamine
1. ASJAOLUD JA MENETLUSE KÄIK
22.03.2013 SA-se Ida-Virumaa Tööstusalade Arendus juhatuse liige Teet Kuusmik esitas Kadastiku tööstuspargi kinnistutele ehitatud vee- ja heitveekanalisatsiooni torustike kasutuslubade taotlused. Taotluste menetluse käigus selgus, et ehitustööde käigus on muudetud torustike asukohti ning pikkusi. See on kajastatud koos kasutusloa taotlusega esitatud ehitusprojektis, mille kohaselt torustikud on ehitatud. Ehitusseaduse § 23 lõike 81 kohaselt ehitusloa omanik peab taotlema uut ehitusluba, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad. Kasutusloa menetleja teatas omanikule ehitusseaduses toodud nõudest kirjalikult ning omanik esitas uued ehituslubade taotlused. Esitatud taotlused koos ehitusprojektiga on menetletud. Esitatud dokumentide põhjal ehitusseaduse § 24 toodud ehitusloa väljastamisest keeldumise põhjused puuduvad. Seega ehituslubade väljastamiseks takistusi ei ole ning torustikele võib väljastada ehitusload.
Tänaseks Kadastiku tööstuspargi kinnistutel vee- ja heitveekanalisatsiooni torustikud on ehitatud. 22.03.2013 koos kasutuslubade taotlustega on esitatud ehitamise tehniline dokumentatsioon. Ehitusseaduse § 33 lõike 4 alusel on teostatud kasutuslubade taotlevate ehitiste ülevaatus ja nõuetele vastavuse kontroll. Veetorustiku ülevaatuseks on kaasatud Ida-Eesti Päästekeskuse esindaja ehitatud tuletõrjehüdrantide kohta arvamuse esitamiseks. Arvamus on esitamata, kuna tööstuspargi teede ehitustööd on lõpuni teostamata, ei olnud võimalik katsetada tuletõrjehüdrante. Kõik muud torustike osad on katsetatud ning vastavad ehitusprojektile. 
2.    ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Haldusmenetluse seaduse § 68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3. Haldusmenetluse seaduse § 68 lõike 2 kohaselt haldusakti kehtetuks tunnistamise (muutmine) otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.4. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5. Ehitusseaduse § 23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.

2.6. Ehitusseaduse § 28 lõike 1 punkti 10 kohaselt ehitusloa väljastajal on õigus ehitusluba kehtetuks tunnistada, väljastatakse uus ehitusluba ehitusseaduse § 23 lõikes 81 nimetatud alusel. 

2.7. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.8. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.
3. OTSUS

3.1. Muuta Narva Linnavalitsuse 14.02.2011 korralduse nr 156-k „Ehituslubade väljastamine“ 
punkt 3.1 ning sõnastada alljärgnevalt:

„3.1. Väljastada ehitusload Kadastiku 23 ja 39 teede nr 1 ja 2 ning sidevarustuse, sadeveekanalisatsiooni, soojustrassi, B-kategooria gaasitorustiku ehitamiseks.“. 
3.2. Tunnistada kehtetuks ehitusload nr 20524 ja 20516.
3.3.Väljastada ehitusluba Elektrijaama tee L2, Kadastiku tn lõik T1, T2, T3, T4, T5, Kadastiku tn 23c, 25c, 29b, 29d, J2 veetorustiku ehitamiseks. 

3.4. Väljastada ehitusluba Kadastiku tn lõik T1, T2, T3, T4, T5, Kadastiku tn 23c, 25c, 29b, 29d, J2 heitveekanalisatsioonitorustiku ehitamiseks.

3.5. Väljastada kasutusluba Elektrijaama tee L2, Kadastiku tn lõik T1, T2, T3, T4, T5, Kadastiku tn 23c, 25c, 29b, 29d, J2 ehitatud veetorustikule. Kasutusluba tuletõrjehüdrantidele ei laiene.

3.6. Väljastada kasutusluba Kadastiku tn lõik T1, T2, T3, T4, T5, Kadastiku tn 23c, 25c, 29b, 29d, J2 ehitatud heitveekanalisatsioonitorustikule. 
4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

